**ПРОЦЕДУРА ЗА КАНДИДАТСТВАНЕ В ОНС "ДОКТОР"**

**Правно основание:** *Чл. 4, чл. 6, чл. 7, чл. 8, чл. 9, чл. 10, чл. 12, чл. 13, чл. 14 и чл. 15 от Правилника за развитие на академичния състав в МУ – Плевен (PL35 – V09 – 26.09.2022 г)*

|  |  |  |
| --- | --- | --- |
|  | ПРИЕМ НА БЪЛГАРСКИ ГРАЖДАНИ |  |

***Необходими документи***

Кандидатите за обучение в докторски програми подават в звено „Работа с докторанти“ два месеца след излизане на обявата в Държавен вестник и на сайта на Медицински университет – Плевен следните документи:

1. Заявление до Ректора за участие в конкурса *(по образец);*
2. Копие от диплома с приложение за завършена ОКС „магистър“;
3. Автобиография *(по образец);*
4. Списък с публикациите, ако има такива;
5. Попълнен апликационен формуляр *(по образец);*
6. Документ за платена такса за изпит по специалност и изпит по западен език (английски, немски, френски);
7. Две снимки;
8. Декларация за обработка на лични данни *(по образец).*

|  |  |  |
| --- | --- | --- |
|  | ПРИЕМ НА ЧУЖДИ ГРАЖДАНИ |  |

Лицата, които не са български граждани и не са граждани на друга държава-членка на ЕС, на друга държава-страна по Споразумението за Европейско икономическо пространство, или на Конфедерация Швейцария, могат да кандидатстват и да се обучават в докторантура:

1. В изпълнение на междуправителствените спогодби за образователен, културен и научен обмен;
2. Съгласно актове на Министерски съвет;
3. При условията на чл. 95, ал.7 от ЗВО.

***Необходими документи***

1. Формуляр с кратки биографични данни, степен на владеене на чужди езици, както и висше училище, в което желаят да се обучават;
2. Копие от документа за висше образование за магистърска степен;
3. Медицинско свидетелство, издадено 1 месец преди датата на кандидатстване и заверено от съответните органи в страната, от която лицето кандидатства;
4. Списък на публикациите, ако има такива;
5. Копие на документи за гражданство;
6. Удостоверение за признато висше образование, ако дипломата е издадена в чуждестранно висше училище;
7. Две снимки.

Документите трябва да бъдат легализирани, преведени и заверени в съответствие с разпоредбите на международните договори на с държавата, в която са издадени, а при липса на такава – по общия ред на легализациите, преводите и заверките на документи и др. книжа.

Кандидатите по т. 1 и 2 подават документи в Министерство на образованието и науката.

Кандидатите по т. 3 подават документи в МУ – Плевен.

Министерство на образованието и науката издава удостоверение за приемане на кандидатите за обучение в Р. България и писмено уведомява за това МВР и дирекция „Миграция“.

|  |  |  |
| --- | --- | --- |
|  | ТАКСИ |  |

Заявление се подава след извършване на плащане на такса на касата на МУ –‎ Плевен или в Офиса на ОББ, намиращ се в Ректорат на МУ – Плевен, ет. 1.

Таксите за кандидатстване и обучение в МУ –‎ Плевен ежегодно се актуализират, въз основа на решение на Министерски съвет.

Докторантите в редовна форма заплащат такса за обучение за първи и втори семестър.

Докторантите в задочна форма заплащат такса първите четири семестъра.

Докторантите се освобождават от заплащане на такси, съгласно чл. 95, ал. 7, т. 6 от ЗВО през последните 2 години от докторантурата.

Годишна такса за докторанти на самостоятелна подготовка не се дължи, в случай, че кандидатът за докторант е на основен трудов договор в МУ – Плевен.

Ако кандидатът за докторант на самостоятелна подготовка е външно за МУ – Плевен лице, при зачисляването си заплаща поне два семестъра такси, определени от АС на МУ – Плевен.

Таксата за явяване на изпит и такса обучение в докторантура се заплащат в сградата на Ректората на Каса или в офис на банка ОББ:

ОББ АД

SWIFT: UBBS BG SF

Банкова сметка в лева: **BG98UBBS88883118307200 ОББ-АД**

Банкова сметка в евро: **BG23UBBS88883418307240 ОББ-АД**

|  |  |  |
| --- | --- | --- |
|  | ТАКСИ ‎ЗА БЪЛГАРСКИ ГРАЖДАНИ | **Сума в лв.** |
|  | Такса за кандидатстване (явяване на изпит за докторска програма и чужд език) ‎ | **120 лв.** |
|  | Годишна такса за редовно обучение ‎\* | **800 лв. за уч.2019/2020 г.** |
|  | Годишна такса за задочно обучение \* | **400 лв. за уч.2019/2020 г.** |

* *годишната такса за обучение се заплаща на две равни вноски в началото на всеки семестър*

|  |  |  |
| --- | --- | --- |
|  | ТАКСИ ‎ЗА ЧУЖДИ ГРАЖДАНИ*(обучение в докторантура на български език)* | **Сума в EUR** |
|  | Годишна такса за редовно обучение ‎ | **4800 EUR** |
|  | Годишна такса за задочно обучение | **2400 EUR** |

|  |  |  |
| --- | --- | --- |
|  | ВЪТРЕШЕН ХОД НА ПРОЦЕДУРАТА |  |

***Срокове:***

1. Комисията по допускането (Заместник-Ректор по НИД, Декан на Факултет, Ръководител катедра, Научен секретар, Юрисконсулт) взема решение в 20-дневен срок след изтичането на срока за подаване на документи.
2. Кандидатите се уведомяват писмено (по имейл) за резултатите от допускането в конкурса, като за недопуснатите кандидати се посочват мотивите за недопускане.
3. Допуснатите кандидати се уведомяват за датата на изпитите, уведомлението съдържа и конспектите. Уведомлението се изпраща най- късно 1 месец преди датата на първия изпит.
4. Недопуснатите кандидати могат в 7-дневен срок от датата на уведомяването да направят възражение до Заместник-Ректор по НИД, който възлага на нова комисия от трима хабилитирани да се произнесат по възражението. Окончателното решение се взема в 10-дневен срок.

|  |  |  |
| --- | --- | --- |
|  | КОНКУРСЕН ИЗПИТ ЗА РЕДОВНА И ЗАДОЧНА ФОРМА НА ОБУЧЕНИЕ |  |

1. Изпитите се провеждат от изпитни комисии, назначени със Заповед на Ректора на МУ – Плевен, в състав от трима хабилитирани преподаватели в същата научната област и специалност. В изпитната комисия по чужд език могат да бъдат включени двама нехабилитирани преподаватели.
2. Изпитът по специалността е писмен и устен с отделни оценки. Писменият изпит е по едни и същи въпроси, изтеглени от предварително обявения конспект. Провежда се анонимно и е с продължителност 4 астрономически часа.
3. До устен изпит се допускат само получилите най-малко мн. добър 4.50 на писмения изпит.
4. За успешно положили изпита с считат кандидатите, които са получили средна оценка от писмения и устния изпит най-малко мн. добър 5.00.
5. До изпит по чужд език се допускат само кандидатите, които са успешно положили изпита по специалността. Успешно положили изпита по чужд език са кандидатите, получили средна оценка не по-ниска от добър 4.00
6. Оценките от конкурсните изпити се оформят като средна аритметична стойност, отразяват се в Протокол (*по образец*) на изпитната комисия, който се изпраща в звено „Работа с докторанти“ на НИД в 5-дневен срок.
7. Протоколът (*по образец*) трябва да бъде придружен от Доклад на Председателя на изпитната комисия, отразяващ класирането на успешно положилите изпити кандидати за докторанти.
8. Факултетният съвет на съответния факултет на базата на Доклад от ръководител катедра с явно гласуване и обикновено мнозинство взема решение за зачисляване на успешно издържалите конкурса кандидати. В решението се посочва формата на докторантура (редовна/задочна), научния ръководител на докторанта и темата на дисертационния труд.
9. Научен ръководител е хабилитирано лице. Допуска се втори научен ръководител и/или консултант при интердисцплинарност на докторската теза. На докторант не може да се определят повече от двама научни ръководители.
10. При условие, че за едно място са класирани двама кандидати, издържали конкурса с еднакъв успех, Факултетният съвет взема предвид средния успех от положените изпити по време на следването и успехът от държавните изпити от дипломата за висше образование, както и наличието на научни или научно-приложни разработки (ако има такива).

|  |  |  |
| --- | --- | --- |
|  | ПРИЕМ В САМОСТОЯТЕЛНА ФОРМА |  |

Приемът в самостоятелна форма на обучение на докторанти, разработили в основната част дисертационен труд за присъждане на ОНС "доктор" се извършва без изпит през цялата академична година.

Проект на дисертационния труд, разработен в основната му част и библиография се обсъждат на КС. Проектът се внася от Ръководител катедра.

Ръководителят катедра прави предложение до Декана на съответния факултет за зачисляване в докторантура на самостоятелна подготовка. В предложението се посочват: темата на дисертацията, научен ръководител, научна област и факултета и катедрата, които ще провеждат обучението *(по образец)*.

|  |  |  |
| --- | --- | --- |
|  | **ОБРАЗЦИ НА ДОКУМЕНТИ ЗА КАНДИДАТСТВАНЕ** |  |
|  | **Заявление до Ректора за допускане до участие в изпит** |  |
|  | **Апликационен формуляр** |  |
|  | **CV (европейски формат)** |  |
|  | **Декларация за обработка на лични данни** |  |